CELEX: 32008R1107
Language: mt
Date: 2008-11-07 00:00:00
Title: Regolament tal-Kummissjoni (KE) Nru 1107/2008 tas- 7 ta' Novembru 2008 li jemenda r-Regolament (KE) Nru 2003/2003 tal-Parlament Ewropew u tal-Kunsill dwar il-fertilizzanti bl-iskop li jiġu adattati l-Annessi I u IV tiegħu għall-progress tekniku Test b’relevanza għaż-ŻEE

8.11.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 299/13
            
         REGOLAMENT TAL-KUMMISSJONI (KE) Nru 1107/2008
   tas-7 ta' Novembru 2008
   li jemenda r-Regolament (KE) Nru 2003/2003 tal-Parlament Ewropew u tal-Kunsill dwar il-fertilizzanti bl-iskop li jiġu adattati l-Annessi I u IV tiegħu għall-progress tekniku
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 2003/2003 tal-Parlament Ewropew u tal-Kunsill tat-13 ta’ Ottubru 2003 li għandu x’jaqsam mal-fertilizzanti (1), u b’mod partikolari l-Artikolu 31 tiegħu, il-paragrafi (1) u (3),
   Billi:
   
               (1)
            
            
               L-Artikolu 3 tar-Regolament (KE) Nru 2003/2003 jistipula li fertilizzant li jappartjeni għal tip ta’ fertilizzant elenkat fl-Anness I mehmuż miegħu u li jikkonforma mal-kundizzjonijiet stipulati f’dak ir-Regolament jista’ jissejjaħ “fertilizzant KE”.
            
         
               (2)
            
            
               Is-sulfat ta’ l-ammonju u n-nitrat tal-kalċju (nitrat tal-ġir) it-tnejn huma mniżżlin bħala tipi ta’ fertilizzant fl-Anness I tar-Regolament (KE) Nru 2003/2003. Iżda, taħlitiet ta’ dawn iż-żewġ tipi ta’ fertilizzant ma jistgħux jissemmew bħala “fertilizzant KE”. Billi taħlitiet tas-sulfat ta’ l-ammonju u n-nitrat tal-kalċju (nitrat tal-ġir) intużaw b’suċċess f’żewġ Stati Membri, taħlitiet ta’ dan it-tip għandhom jiġu magħrufa bħala “fertilizzanti KE” biex jistgħu jkunu aktar faċilment disponibbli għall-bdiewa mal-Komunità kollha.
            
         
               (3)
            
            
               Ħafna mit-tipi ta’ fertilizzanti ta’ nutrizzjoni primarja li fihom in-nitroġenu li huma elenkati fl-Anness I għandhom tendenza li jerħu n-nitroġenu tagħhom malajr wisq għall-uċuħ tar-raba’ biex jibbenefikaw b’mod sħiħ minnhom, u minħabba dan in-nitroġenu żejjed jista’ potenzjalment jikkawża ħsara lill-ambjent.
            
         
               (4)
            
            
               Fir-rigward ta’ żewġ tipi ta’ fertilizzant KE mniżżla fl-Anness I tar-Regolament (KE) Nru 2003/2003, iż-żieda tad-diċjandijamide, waħda minn għadd ta’ sustanzi magħrufa bħala inibituri tan-nitrifikazzjoni, tista’ tipprevjeni kull ħsara potenzjali ta’ dan it-tip lill-ambjent. Tipi oħra ta’ fertilizzanti KE jista’ jkun fihom in-nitroġenu taħt forma differenti u l-inibituri ta’ nitrifikazzjoni mhumiex effettivi għalihom. Għal dawn it-tipi, l-inibituri ta’ l-ureżi jistgħu joffru soluzzjoni sodisfaċenti.
            
         
               (5)
            
            
               Sabiex ikun hemm aktar aċċess għall-benefiċċji agronomiċi u ambjentali ta’ l-inibituri ta’ nitrifikazzjoni jew ta’ l-ureżi, l-użu ta’ l-inibituri ta’ nitrifikazzjoni jew ta’ l-ureżi għandu jitħalla għall-biċċa l-kbira tal-fertilizzanti tan-nitroġenu, u għandhom jitħallew aktar tipi ta’ inibituri.
            
         
               (6)
            
            
               Għaldaqstant għandha tiġi inkluża lista tal-inibituri ta’ nitrifikazzjoni u ta’ ureżi awtorizzati fl-Anness I tar-Regolament (KE) Nru 2003/2003.
            
         
               (7)
            
            
               L-Anness IV tar-Regolament (KE) Nru 2003/2003 jipprovdi deskrizzjonijiet dettaljati tal-metodi ta’ analiżi li għandhom jintużaw biex jitkejjel il-kontenut nutrittiv tal-fertilizzanti KE. Dawn id-deskrizzjonijiet, sa fejn jikkonċernaw il-konċentrazzjoni ta’ jodju, jeħtieġ li jiġu aġġustati sabiex ikun hemm valuri ta’ analiżi korretti.
            
         
               (8)
            
            
               Ir-Reġolament (KE) Nru 2003/2003 għandu għalhekk ikun emendat skond dan.
            
         
               (9)
            
            
               Il-miżuri previsti f’dan ir-Regolament huma skond l-opinjoni tal-Kumitat stabbilit bl-Artikolu 32 tar-Regolament (KE) Nru 2003/2003,
            
         ADOTTAT DAN IR-REGOLAMENT:
   Artikolu 1
   1.   L-Anness I tar-Regolament (KE) Nru 2003/2003 huwa emendat skond l-Anness I ta’ dan ir-Regolament.
   2.   L-Anness IV tar-Regolament (KE) Nru 2003/2003 huwa emendat skond l-Anness II ta’ dan ir-Regolament.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 7 ta’ Novembru 2008.
      
         
            Għall-Kummissjoni
         
         Günter VERHEUGEN
         
            Viċi President
         
      
   
   
      (1)  ĠU L 304, 21.11.2003, p. 1.
   
      ANNESS I
      L-Anness I għar-Regolament (KE) Nru 2003/2003 huwa emendat kif ġej:
      
                  (1)
               
               
                  fit-Tabella A.1, l-annotazzjoni għat-tip 4 ta’ fertilizzant “sulfat tal-ammonja” tinbidel b’dan li ġej:
                  
                              “4
                           
                           
                              Sulfat tal-ammonja
                           
                           
                              Prodott miksub b’mod kimiku li fih is-sulfat tal-ammonja bħala l-ingredjent essenzjali tiegħu possibbilment sa 15 % ta’ nitrat ta’ kalċju (nitrat tal-ġir).
                           
                           
                              19,7 % N
                              Nitroġenu espress bħala nitroġenu totali.
                              Kontenut massimu ta’ nitrat tan-nitroġenu 2,2 % jekk jiġi miżjud in-nitrat tal-kalċju (nitrat tal-ġir).
                           
                           
                              Meta jitqiegħed fis-suq taħt forma ta’ taħlita ta’ sulfat tal-ammonju u nitrat tal-kalċju (nitrat tal-ġir), it-tismija trid tinkludi ‘sa 15 % tan-nitrat tal-kalċju (nitrat tal-ġir)’.
                           
                           
                              Nitroġenu ammonijakali.
                              Nitroġenu totali jekk jiġi miżjud in-nitrat tal-kalċju (nitrat tal-ġir)”
                           
                        
            
                  (2)
               
               
                  Fit-Tabella A.1, in-notazzjonijiet għat-tipi ta’ fertilizzant 16, 17 u n-nota (a) f’qiegħ il-paġna jitħassru. It-tip 18 isir tip 16:
               
            
                  (3)
               
               
                  tiżdied it-taqsima F li ġejja:
                  “F.   Inibituri ta’ nitrifikazzjoni u tal-ureżi
                  L-inibituri tal-ureżi u ta’ nitrifikazzjoni elenkati fit-tabelli F.1. u F.2. hawn taħt jistgħu jiżdiedu mat-tipi ta’ fertilizzanti nitroġeniċi elenkati fit-taqsimiet A.1., B.1., B.2., B.3., C.1. u C.2. tal-Anness I, soġġetti għad-dispożizzjonijiet li ġejjin:
                  
                              (1)
                           
                           
                              tal-inqas 50 % tal-kontenut totali ta’ nitroġenu tal-fertilizzant jikkonsisti fil-forom ta’ nitroġenu speċifikati fil-kolonna 3;
                           
                        
                              (2)
                           
                           
                              mhumiex wieħed mit-tipi ta’ fertilizzant imsemmija fil-kolonna 4.
                           
                        Il-fertilizzanti li ġew miżjuda b’inibitur ta’ nitrifikazzjoni elenkat fit-tabella F.1. se jkollhom dawn il-kliem miżjuda mal-indikazzjoni tat-tip tagħhom ‘bl-inibitur ta’ nitrifikazzjoni ([l-indikazzjoni tat-tip ta’ inibitur ta’ nitrifikazzjoni])’
                  Il-fertilizzanti li ġew miżjuda b’inibitur tal-ureżi elenkat fit-tabella F.2. se jkollhom dawn il-kliem miżjuda mal-indikazzjoni tat-tip tagħhom ‘bl-inibitur tal-ureżi ([l-indikazzjoni tat-tip ta’ inibitur ta’ nitrifikazzjoni])’
                  Trid tiġi pprovduta informazzjoni teknika, kemm jista’ jkun kompluta, ma’ kull kunsinna ta’ pakketti jew kunsinna bil-massa mill-persuna responsabbli għat-tqegħid fis-suq. Din l-informazzjoni trid tippermetti lill-utent b’mod partikolari jiddetermina r-rati u ż-żmien xieraq ta’ applikazzjoni fir-rigward tat-tkabbir tal-uċuħ.
                  Jistgħu jiġu inklużi inibituri ġodda ta’ nitrifikazzjoni jew inibituri tal-urea fit-Tabelli F1 jew F2 rispettivament wara evalwazzjoni tad-dokumenti tekniċi mibgħuta skond il-linjigwida li jridu jiġu elaborati għal dawn is-sustanzi komposti.
                  F.1.   Inibituri ta’ nitrifikazzjoni
                  
                              Nru
                           
                           
                              Indikazzjoni tat-tip u kompożizzjoni tal-inibitur ta’ nitrifikazzjoni
                           
                           
                              Kontenut minimu u massimu ta’ inibitur bħala perċentwali bil-massa tan-nitoġenu totali preżenti bħala nitroġenu tal-ammonju u nitroġenu tal-urea
                           
                           
                              Tipi ta’ fertilizzant KE li magħhom ma jistax jintuża l-inibitur
                           
                           
                              Deskrizzjoni tal-inibituri ta’ nitrifikazzjoni li magħhom jistgħu jsiru taħlitiet
                              
                                 Data dwar il-proporzjon permess
                           
                        
                              1
                           
                           
                              2
                           
                           
                              3
                           
                           
                              4
                           
                           
                              5
                           
                        
                              1
                           
                           
                              Diċiandijamide
                              ELINCS Nru 207-312-8
                           
                           
                              Minimu 2,25
                              Massimu 4,5
                           
                           
                               
                           
                           
                               
                           
                        
                     
                  F.2.   Inibituri ta’ l-ureżi
                  
                              Nru
                           
                           
                              Indikazzjoni tat-tip u kompożizzjoni tal-inibitur tal-ureżi
                           
                           
                              Kontenut minimu u massimu ta’ inibitur bħala perċentwali bil-massa tan-nitoġenu totali preżenti bħala nitroġenu tal-urea
                           
                           
                              Tipi ta’ fertilizzant KE li magħhom ma jistax jintuża l-inibitur
                           
                           
                              Deskrizzjoni tal-inibituri tal-ureżi li magħhom jistgħu jsiru taħlitiet
                              
                                 Data dwar il-proporzjon permess
                           
                        
                              1
                           
                           
                              2
                           
                           
                              3
                           
                           
                              4
                           
                           
                              5
                           
                        
                              1
                           
                           
                              N-(n-butyl) thiophosphoric triamide (NBPT)
                              ELINCS Nru 435-740-7
                           
                           
                              Minimu 0,09
                              Massimu 0,20”
                           
                           
                               
                           
                           
                               
                           
                        
            
   
      ANNESS II
      It-taqsima B tal-Anness IV tar-Regolament (KE) Nru 2003/2003 hija emendata kif ġej:
      
                  (1)
               
               
                  fin-nota fil-punt 4.11. tal-Metodu 2.3.2, it-tieni, it-tielet u r-raba’ sottoparagrafu jinbidlu b’dan li ġej:
                  “Iddoża titrazzjoni bi 0,05 mol/l taħlita ta’ jodju (I2) fil-preżenza ta’ taħlita tal-lamtu bħala indikatur.
                  Soluzzjoni ta’ 1 ml ta’ jodju (I2) 0,05 mol/l tikkorrispondi għal 0,01128 g ta’ SnCl2·2H2O.
                  Mill-anqas 80 % tat-total ta’ landa preżenti fit-taħlita hekk ippreparata għandha tkun f’forma bivalenti. Għat-titrazzjoni għandha tintuża mill-anqas 35 ml tat-taħlita 0,05 mol/l ta’ jodju (I2).”
               
            
                  (2)
               
               
                  fin-nota fil-punt 4.11. tal-Metodu 2.6.1, it-tieni, it-tielet u r-raba’ sottoparagrafu jinbidlu b’dan li ġej:
                  “Iddoża titrazzjoni bi 0,05 mol/l taħlita ta’ jodju (I2) fil-preżenza ta’ taħlita tal-lamtu bħala indikatur.
                  Soluzzjoni ta’ 1 ml ta’ jodju (I2) 0,05 mol/l tikkorrispondi għal 0,01128 g ta’ SnCl2·2H2O.
                  Mill-anqas 80 % tat-total ta’ landa preżenti fit-taħlita hekk ippreparata għandha tkun f’forma bivalenti. Għat-titrazzjoni għandha tintuża mill-anqas 35 ml tat-taħlita 0,05 mol/l ta’ jodju (I2).”